Բիլ Գոլդբերգ

Ուիլյամ Սկոտ Գոլդբերգ (, ), ամերիկացի դերասան, նախկին ամերիկյան ֆուտբոլիստ և նախկին պրոֆեսիոնալ ըմբշամարտիկ (ռեստլեր)։ Մեծապես հայտնի է «World Championship Wrestling» (WCW, 1997-2001 թթ.) և «World Wrestling Entertainment» (WWE, 2003-2004 թթ.) կազմակերպություններում հանդես գալու տարիներից։ Ունեցել է անհատական մարտերում ունեցած ամենաերկար հաղթանակների շարանը՝ 173–0 հաշվով։

Մասնագիտական կարիերայի ընթացքում Գոլդբերգն երեք անգամ դարձել է աշխարհի չեմպիոն՝ մեկական անգամ նվաճելով WCW աշխարհի ծանրքաշային, WWE աշխարհի ծանրքաշայինը WWE ունիվերսալ չեմպիոնական տիտղոսները։ Աշխարհի տիտղոսներից զատ, երկու անգամ նվաճել է WCW Միացյալ Նահանգների տիտղոսը և մեկ անգամ WCW աշխարհի թիմային տիտղոսը։

Մինչև ռեստլինգում ելույթներ ունենալը, 1990-1995 թվականների ընթացքում հանդես է եկել Ֆուտբոլի ազգային լիգայի (NFL) չորս ակումբներում՝ «Լոս Անջելես Ռեմս», «Սակրամենտո Սըրջ», «Ատլանտա Ֆալկոնս» և «Կարոլինա Պանթերզ»։ Ռեստլինգից հեռանալուց հետո որոշ ժամանակ աշխատել է որպես մեկնաբան «EliteXC» կոչվող խառնամարտի կազմակերպությունում, մինչև վերջինիս լուծարումը։ 2010 թվականից աշխատում է «DIY Network» ուսուցողական կաբելային հեռուստատեսությունում՝ վարելով հեղինակային «Գարաժ մահալ» հաղորդումը։

 Ֆիլմագրություն 
 Ֆիլմեր 

 Տարին Անվանումը Դերը 1999  Ջեսսի Վենտուրայի պատմությունը  Լյուգեր Ունիվերսալ զինվորը. Վերադարձ  Ռոմեո 2000  Պատրաստ կռվին  Ինքը 2003  Լունի թյունզ. կրկին գործողության մեջ  Պարոն Սմիթ 2005  Ամենաերկար յարդը  Բեթլ Փոքրիկն ու ես  Ինքը Սանտայի առևանգումը  Սանտա Կլաուս 2007  Ոչ մեռած, ոչ կենդանի 2  Ուիլիա Բըրք 2010  Մահացու արագություն  Բիգ Բեդ Ջոն Մինքոու  Սաքս Հոլլի, Ջինգլզ և Քլայդ 3D  Գաս

 Ծանոթագրություններ 

Կատեգորիա:1966 ծնունդներ
Կատեգորիա:Ամերիկացի ամերիկյան ֆուտբոլիստներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թալսա քաղաքում ծնվածներ